Daar ver in die Oos-Kaap is daar 'n man wat, volgens sy ondersteuners, die volgende Boere President gaan wees. Met graagte stel ek sy hoofsweep aan die woord:
Ek gaan nou my kop uitsteek en my Boere Leier bekend maak aangesien dit wil voorkom asof mense skaam is om te se wie hulle Leiers moet wees en 9 Desember is om die draai maar hier in die Oos Kaap en selfs tot in Velddrif het ons alreeds ons Leier wat aan ons gegee is en waarvoor ons kan opstaan omdat hy nie skaam is vir sy Volk nie.
Tobie word as `n groot Gees onder die BoerVolk gesien veral met sy stil positiewe uitkyk op die Lewe van die BoerVolk. Hy is `n persoon wat onder die moeilikste omstandighede sal opstaan en met `n eenvoudige oplossing vir `n probleem menige mense na hul asem laat snik en alles wat hy doen en wat niemand besef of weet nie is dat elke sent uit sy eie sak kom. Sy uitgawes word dus op geen manier gedek nie en die grootste is dat hy dit doen uit Liefde vir sy Volk.
Mede Boere, gaan kyk gerus op sy webblad, hy het so in die stilte sonder om te probeer grootkop kry en sonder dat hy dit self besef het `n blad saamgestel en het sommer met vurige inhoud en leesstof vir die BoerVolk vorendag gekom.
Incitatus was die naam van die perd van die Romeinse keiser, Caligula, wat hom eenmaal so vir sy Senatore se stiksienigheid vererg het dat hy besluit het om aan sy volbloedhings, genaamd Incitatus, 'n Senaatsetel toe te ken. Volgens die keiser was die swyende teenwoordigheid van Incitatus meer werd as die deurmekaar gebabbel, lewensmoeë en rugstekende van die meeste Senatore.
Toe ek di'e lees, toe weet ek die onderwyser hou nie van 'n gebrabbel nie en dat hy sy woorde gaan meet. En ek verwag toe verder dat die onderwyser sy juigkommando, wat toe reeds buite orde is, sou beteuel. Kom ons kyk.
Maar hier kom 'n ommeswaai. Skielik praat die perd. En hy praat nie net nie, hy brabbel. En om nou die teenstrydigheid van die President te bewys wil ek hom weer aan die woord stel:
Die twee manne is veilig en sit rustig en biltong kerf onder 'n doringboom in die hart van Mandelaland. Daar is vannaand 'n boot wat hulle oppik en na 'n onbekende eiland sal vervoer. Daarvandaan word hulle uitgevlieg deur 'n eks-marinier wat ons blanke saak en ons Boerevryheidstryd goedgesind is. Dis alreeds te laat om hulle weer te vang, want al die polisie patrolleer die Verre Noord-Transvaal en niemand verwag dat die manne in die golwende heuwels van die Oos-Kaap wegkruip nie.Met hul CNA-t-hemde word hul orals verwelkom deur die plaaslike bevolking, aan wie hulle hulself voorstel as inspekteurs van die departement van arbeid en grondsake. Oor 'n paar uur is hulle in internasionale gebiedswaters. 'n Vriendelike moondheid het alreeds asiel belowe aan die twee man. [SO, kaptein Makoeloe, gaan maar huis toe.]
Nou dat die perde-president uitgevind het dat hy kan praat. Nou is daar geen keer nie. Hoor hoe hy nou 'n mede-boer probeer slag:
Die algemene raamwerk waarbinne die Boereklubs funksioneer, is die Handves van die Regte van die Boerevolk, soos vervat in die boek, Visies van Vryheid (2005), deur Prof. Tobie Louw.
Ek hoop dat hy genoeg insig het om te besef dat hy 'n teenstrydigheid verteenwoordig. Die perd wat nie veronderstel is om te praat nie, teenoor die pratende proffie.
Dit is maar moeilik om meer Rooms as die Pous te wees! Hierdeur impliseer ek darem nie dat Lets die Pous is nie.
Iemand het 'n persverklaring gemaak. Soos ons reeds gesien het is die Boere President "in waiting" glad nie hiermee tevrede nie. Hy skryf toe 'n reeks besware. Dit is toe dat hy die volgende teenstand ontlok.
Ek stem saam met jou Henry. Tobie weet baie goed daar hang 'n swaard oor dr Lets se kop. Ek kan nie glo dat die man sulke kaf kan kwyt raak nie. Iewers is hier 'n baie, baie groot skroef los. Tobie e-pos mense om dr Lets aan te val. Ek het 'n aanval op dr Lets verwag na die onlangse suksesse, maar nie in my wildste drome gedink dit sal van Tobie kom nie. Hy val dr Lets gewetenloos aan en probeer hom inkrimineer. Dr Lets is die edelste en mees opregte leier wat ek in my 37 jaar van stryd leer ken het Nie eers ET op sy ergste het 'n mede Boer so in die openbaar afgetakel nie. Nou sal Tobie seker weer met sy filosofiese retoriek en afgesaagde storietjies kom. Nee wat Tobie ek het al my respek vir jou verloor. Jy vuur nou saam met Sluiper en Kruiper op die rug van 'n Boereleier. Is dit dertig silwerstukke Tobie? Vandag het jy jou geloofwaardigheid in talle van die Boerevolk se oë vernietig.
Nou is die President omtrent onder skoot. Maar moenie vrees nie want hier onder in die Baai is die Brabbelend Donkie reeds besig om sy eerste dop te skink. Gegewe dat die Donkie die President aangewys het, moet daar mos vir hom 'n joppie in wees. Soos Speaker of so iets. Hy gaan nie daardie joppie sommer so prysgee nie.
Hy trek nou by sy derde dop en niemand antwoord nie. Nou raak hy obsternaat en noem die kind by die naam.
In die dokkument word gepraat van die Boere sal nie huiwer om op te tree nie, om `n bloedbad te voorkom en nog snert. WIE is hierdie Boere wat so gese het. Kom wys hulle vir my en nie die 10 op die Plase wat so se nie want ek glo nie eens hulle weet wat ons probeer doen nie.
Ja-nee Frikkie is glad nie gemaklik met die nuwe leier nie. Wat nou van die arme onderwyser van Fort Hare. Hy vat nog 'n sluk en besluit dat daar net plek vir een kliek is. Hierdie ander kliek moet wortel en tak uitgeroei word.
Hy kry nog geen reaksie nie. Maar drank verdra geen onreg nie. Kyk nou hoe sy gemene streep blatant deurkom.
Bid jou dit aan. Hy skakel by studente in. Met sy taalgebruik, onkundige stellings, intellektuele onvermo'e en patetiese argumente moet jy hom ver van studente af hou. Hy is 'n ongeleide misiel wat meer skade gaan berokken as die vyande van die Boer. Steek hom liewer weg vir die Volk.
Nou impliseer hy dat Lets betrokke is by 'n sinist'ere komplot. Hy sal nie gaan seker maak of daar borgvoorwaardes is, en indien wel wat dit behels nie. Hy vomeer bloot eenvoudig net.
Nou is hy meer eksplisiet. Volgens wat hy nou insinueer, het Lets 'n vry hand om die wet te verbreek omdat die regering hom om een of ander rede sou beskerm.
Ons kan nie 'n situasie toelaat waar storm-en-drang argumente aan die intellektuele leierskorps dikteer nie.
Tobie doen goeie werk. Maar om nou President te skree, is waansinnig. Daar het 'n plig op hom gerus om onmiddelik sy juigkommando tot orde te roep. Deur dit nie te doen nie, het hy die persepsie laat ontstaan dat hy daarmee gene'e is.
Jy is een van Tobie se dissipels. As Tobie vorentoe een of ander rol in 'n leiersposisie gaan speel, sal dit so wees. Sy grootste toets gaan egter wees oor hoe 'n mate hy in staat gaan wees om sy dissipels se aspirasies te temper.
As Tobie ook vorentoe gaan vasval sal dit veel eerder wees omdat sy dissipels beide sy bene tot onder die knie'e afgeskiet het.